Moulins (Allier)

Moulins [mu'län] on linn Prantsusmaal Auvergne-Rhône-Alpesi piirkonnas Allier' departemangus. See on departemangu prefektuur (prefecture) ehk halduskeskus. Linn on kahe kantoni keskuseks.

See asub Pariisi lauge tasandiku ja Keskmassiivi põhjapoolsete eelmäestike ristumiskohas. Maastik on seal siiski veel laugjas. Moulins asub läänes asuva Bocage Bourbonnaise'i ja idas asuva Sologne Bourbonnaise'i looduslike regioonide umbkaudsel piiril.

Linn ise asub peamiselt Allier' jõe paremal kaldal. Jõgi läbib linna lõunast põhja. Viimane on Loire'i lisajõgi.

Linna struktuur on kontsentriline ja ühendatud Yzeure'i vallaga, mille pindala on palju suurem kui Moulinsil.

Hüdrograafia

Kanuusõit ja kajakisõit on lubatud, kuid ujumine on jõe ohtliku olemuse tõttu keelatud.

Kalapüük on teatud tingimustel lubatud jões ja mõnes ümbritsevas tiigis, samuti arvukates veekogudes, näiteks Messarges'is Souvigny lähedal või Chapeau's, mis mõlemad asuvad Moulinsi lähedalhttp://www.federation-peche-allier.fr/129_Plans-d-eau.html.

Linna territoorium asub 202–240 meetri kõrgusel üle merepinna.

Linna staatus

Alates 1. jaanuarist 2024 liigitatakse Moulins kesktasemelise linna keskuseks (centre urbain intermédiaire) vastavalt INSEE (statistikaameti) poolt 2022. aastal määratletud uuele seitsmetasandilisele omavalitsuste tiheduse võrgustikule https://www.insee.fr/fr/information/6439600. See kuulub Moulinsi linnaüksusse (unité urbain) (mis tähendab hoonestatud ja asustatud ala ja mille võib moodustada üks või mitu valda). Oma asukohaga departemangu keskel on see departemangu sisene linnaüksus, ning see on ka selle üksuse keskus https://www.insee.fr/fr/metadonnees/geographie/unite-urbaine-2020/03401-moulins. Lisaks kuulub see omanimelisse tõmbekeskusesse. Viimane on piirkond, mis hõlmab 64. omavalitsust ja liigitatakse 50 000 – 200 000 elanikuga tõmbekeskuseks. https://www.insee.fr/fr/metadonnees/geographie/aire-attraction-des-villes-2020/122-moulinshttps://www.insee.fr/fr/statistiques/4806694.


Moulinsiga piirnevad viis valda: Avermes, Bressolles, Neuvy, Toulon-sur-Allier ja Yzeure.

Teedevõrk

Moulins asub ajaloolisel riigimaantee number 7 marsruudil, mis oli Pariisi ja Lyoni vaheline peatee enne A6 kiirtee avamist 1960. aastatel.
See ühendab linna:
põhjassuunal järgmiste asulatega: Avermes, Chantenay-Saint-Imbert, Saint-Pierre-le-Moûtier, Nevers, Cosne-Cours-sur-Loire, Briare, Montargis, jõudes lõpuks välja Pariisi.
lõunasuunal järgmiste asulatega: Toulon-sur-Allier, Roanne, jõudes lõpuks välja Lyoni, Riigimaantee seda suunda liikudes saab ühenduse ka departemangu teise ringkonna keskuse Vichyga.

Moulins oli ka riigimaantee number 9 (RN 9) alguspunkt. 2009. aastal muudeti see aga departemangu teeks. Kui RN 7 liigub linnast lõunasse Allier' jõe paremal kaldal, siis see endine riigimaantee suundus lõunasse mööda jõe vasemat kallast, läbides asulaid Saint-Pourçain-sur-Sioule, Gannat ja jõudes lõpuks välja Clermont-Ferrandi. Seal see muutub kiirteeks A75, mis edasi loob ühenduse Vahemere äärse Montpellier' linnaga.

Linnast ida suunas sõites on kiirtee A77 (Neversi ja Pariisi suund) hõlpsasti ligipääsetav maantee RN 7 kaudu ning ka kiirtee A71 maantee RN 79 kaudu. Viimane maantee ühendab Montluçoni Mâconiga.

Läänes viivad maanteed D945 ja D953 lähedalasuvatesse Souvigny ja Bourbon-l'Archambault' linnadesse ning seejärel Tronçais' metsa.

Idas pakub D12 juurdepääsu Yzeure'ile, Montbeugny'le ja Dompierre-sur-Besbre'ile, samuti 30 km kaugusel asuvale loomaaiale ja lõbustuspargile "Pal".

Omavalitsuse territooriumi teenindavad ka paremal kaldal asuvad departemangu teed 494, 495, 528, 707 (endine riigimaantee 7), 779 (endine riigimaantee 79 Chevagnes'i suunas) ja 979a (Saint-Ennemond'i suunas) ning vasakul kaldal tee 13 (Le Veurdre'i suunas).

Ajalugu

Moulinsi on esmamainitud 990. aasta dokumendis: nelja munga, vendade Vioni, Lamberti, Bérardi ja Guillaume'i poolt. Cluny kloostri pühale Peetrusele pühitsetud kabeli annetamise puhul saame teada asukoha kohta nimega "villas Molinis". Allieri jõe kallaste asustamine selles kohas on teada aga juba ammu enne 10. sajandit, kuid kuni selle ajani oli see kirjas arhiivides ja ka rahva teadvuses kui Yzeure. Aastal 1097, ikka veel annetusdokumentides, räägime "capellam de Molinis'est", seejärel 1103. aastal "ecclesiam de Molinis'est". Usuliste struktuuride areng viitab sellele, et linn saavutas kiiresti tähtsuse.

Moulinsi linna ajalugu on tihedalt seotud Bourboni hertsogite ajalooga, kuna sellest sai 1327. aastal hertsogkonna ja selle oluliste valduste pealinn. See olukord kestis kuni 1523. aastani, mil Bourboni konstaabel (connétable) võimult põgenes.

Moulins oli osa Autuni piiskopkonnast. Selle territoorium, nagu kogu Allier' kirdeosa, liideti 5. sajandi lõpust Burgundia kuningriigiga. Moulinsi piirkond on praeguse Allier' departemangu ainus osa, mis ei kuulunud Läänegootide Burgundia kuningriiki. See Burgundia kuningriik liideti hiljem Merovingide dünastia Frangi kuningriigiga. Seejärel, alates 843. aasta jagamisest, liideti Moulins ja Allier' kirdeosa mis kuulusid Autuni krahvkonda, Burgundia hertsogkonnaga.

Sõpruslinnad
 Bad Vilbel, Saksamaa 
 Montepulciano, Itaalia
 Tanger, Maroko 

 Viited 

Välislingid
Linna ametlik koduleht (prantsuse keeles)
Linna turismiinfo leht (inglise keeles)

Kategooria:Prantsusmaa linnad
Kategooria:Allier' departemangu vallad